สวัสดีคะ เจ็บหัวข้างซ้ายคะ ต่อมาลามลงมาหู และคอ เวลาอ้างปากเคี้ยวข้าวก็เจ็บคอคะ เมื่อคืนเริ่มกระพริบตาแล้วปวดจี๊ดหัวข้างซ้ายขึ้นมา และเมื่อเช้าตื่นมาแขนด้านซ้ายชา ตอนแรกคิดว่าอาการนี้เกิดจากคอเคล็ด อยากรู้ว่าอาการแบบนี้เป็นอะไรมากไหมคะ ควรไปพบแพทย์ไหมคะ
สวัสดีค่ะ อาการเจ็บหัวข้างซ้าย ลามมาที่หู และคอ และกรามดังกล่าวมานั้น อาจจะเกิดจาก การปวดจากกล้ามเนื้อหรือเส้นเอ็นรอบศีรษะมีการตึงตัวจากการใช้งานหรือเกร็งนานๆอย่างผิดท่า หากมีอาการชาร่วมด้วย อาจนึกถึงว่ามีปลายเส้นประสาทอักเสบหรือเส้นประสาทบาดเจ็บ เช่นการกดทับนานๆ การขาดวิตามิน การเป็นเบาหวาน เป็นต้น สาเหตุอื่นๆที่อาจเป็นไปได้เช่น ปวดไมเกรน แต่มักไม่ปวดลามลงมาที่หูและคอ มักปวดตรงศีรษะโดยตรง ปวดมากข้างเดียว มีคลื่นไส้ ตาพร่าได้ส่วนสาเหตุอันตรายที่อาจเป็นไปได้เช่นเรื่องนรองกระดูกที่คอกดทับเส้นประสาทจะปวดมาก มีปวดร้าวลงแขน ทำให้กล้ามเนื้อที่แขนอ่อนแรงได้จากอาการดังกล่าวมา อาจจะนึกถึงเรื่องกล้ามเนือหรือเส้นเอ็นอักเสบได้มากที่สุด แนะนำการพักการใช้งานบริเวณที่ปวด กินยาแก้ปวดได้หากปวดมาก ระวังการไปนอนกดทับบริเวณที่เป็น ใช้นหนุนในความสูงที่เหมาะสม ไม่ทำให้คอแอ่นไปควรไปพบแพทย์หากพักการใช้งานหรือกินยาแก้ปวดแล้วอาการยังไม่ทุเลา ปวดมากขึ้นเรื่อยๆจนรบกวนการใช้ชีวิตประจำวันหรือการนอน หรือมีกล้ามเนื้อแขนอ่อนแรงและชามากร่วมด้วย